ବରଗଡଃ ବରଗଡ଼ରେ ଚାଷୀ ଆନ୍ଦୋଳନ । ଗତ ୧୧ତାରିଖରୁ ରାଜବୋଡାସମ୍ବର କୃଷକ ସଙ୍ଗଠନ ଅଧ୍ୟକ୍ଷତାରେ ଅଞ୍ଚଳର ବହୁ ଚାଷୀ ଧାରଣାରେ ବସି ରହିଛନ୍ତି । ଟ୍ରାକ୍ଟରରେ ଧାନ ରଖି ପଦ୍ମପୁର ଉପଜିଲ୍ଲାପାଳଙ୍କ କାର୍ଯ୍ୟାଳୟ ସମ୍ମୁଖରେ ବସି ରହିଛନ୍ତି । ଲାପ୍ସ ହୋଇଥିବା ପ୍ରାୟ ୪ ହଜାର ୫ଶହ ଚାଷୀଙ୍କ ଟୋକନ ରିଜେନେରେଟ କରିବାକୁ ଦାବି ରହିଛି । ଏହାସହ ୭୦ ଟି ମଣ୍ଡିରେ ପଡି ରହିଥିବା ପ୍ରାୟ ୭ଲକ୍ଷରୁ ଅଧିକ ଧାନ ପ୍ୟାକେଟ ଉଠାଇବାକୁ ଚାଷୀଙ୍କ ଦାବି ରହିଛି ।
କିନ୍ତୁ ଏଯାଏଁ ପ୍ରଶାସନ ତଥା ସରକାରଙ୍କ ପକ୍ଷରୁ କୌଣସି ଜବାବ ଆସି ନାହିଁ । ଯାହାକୁ ନେଇ ଦିର୍ଘ ୧୨ ଦିନ ପରେ ବି ଅପେକ୍ଷାରତ ଚାଷୀ ଧୈର୍ଯ୍ୟହରା ହୋଇ ପଦ୍ମପୁର ତହସିଲ ଅଫିସ ଏବଂ ଉପଜିଲ୍ଲାପାଳଙ୍କ ଅଫିସ ସହିତ ସମସ୍ତ ସରକାରୀ କାର୍ୟାଳୟକୁ ଆଜି ତାଲା ପକାଇବାକୁ ଚେତବନୀ ଦେଇଛନ୍ତି । ଏହାସହ ସମସ୍ତ ଅଫିସ ସମ୍ମୁଖରେ ଧାନ ବସ୍ତା ରଖି ବରଗଡ -ନୂଆପଡା ବିଜୁ ଏକ୍ସପ୍ରେସ ରାସ୍ତା ଅବରୋଧ କରିବାକୁ ଚେତାବନୀ ଦେଇଛନ୍ତି ।
